**ՏԵՂԵԿԱՆՔ**

**Հայաստանի Հանրապետության կառավարության «Հայաստանի Հանրապետության 2019 թվականի պետական բյուջեում վերաբաշխում և Հայաստանի Հանրապետության կառավարության 2018 թվականի դեկտեմբերի 27-ի N 1515-Ն որոշման մեջ փոփոխություններ ու լրացումներ կատարելու, Սոցիալական ապահովության ծառայությանը գումար հատկացնելու մասին» որոշման նախագծի վերաբերյալ**

1. **Իրավական ակտի անհրաժեշտությունը (նպատակը)**

Նախագծի նպատակը «Հայաստանի Հանրապետության աշխատանքային օրենսգրքում լրացումներ և փոփոխություններ կատարելու մասին» Հայաստանի Հանրապետության 2015 թվականի հունիսի 22-ի ՀՕ-96-Ն օրենքի 57-րդ հոդվածի 2-րդ մասի և Հայաստանի Հանրապետության կառավարության 2016 թվականի օգոստոսի 18-ի N 882-Ն որոշման դրույթների կիրարկումն ապահովելն է։

1. **Կարգավորման հարաբերությունների ներկա վիճակը և առկա խնդիրները**

«Հայաստանի Հանրապետության աշխատանքային օրենսգրքում լրացումներ և փոփոխություններ կատարելու մասին» 2015 թվականի հունիսի 22-ի ՀՕ-96-Ն ՀՀ օրենքի (այսուհետ՝ Օրենք) համաձայն՝ 2017 թվականի հունվարի 1-ից դադարեցվում է աշխատանքային գրքույկների կիրառությունը աշխատանքային հարաբերություններում: Օրենքի 57-րդ հոդվածի 2-րդ մասի համաձայն՝ (փոփոխությունը կատարվել է 2018 թվականի նոյեմբերի 2-ի N ՀՕ-416-Ն ՀՀ օրենքով) հիմնական աշխատավայրի գործատուն պարտավոր է Հայաստանի Հանրապետության կառավարության սահմանած կարգով 2017 թվականի հունվարի 1-ից հետո երեք տարվա ընթացքում, իր մոտ վարվող աշխատանքային գրքույկները ներկայացնել Հայաստանի Հանրապետության կառավարության լիազորած պետական կառավարման մարմին՝ աշխատանքային գրքույկում առկա տեղեկատվությունը պետական կենսաթոշակային համակարգի տվյալների շտեմարան ներառելու նպատակով:

Հայաստանի Հանրապետության կառավարության 2016 թվականի օգոստոսի 18-ի «Հայաստանի Հանրապետության կառավարության լիազորած պետական կառավարման մարմին ճանաչելու, աշխատանքային գրքույկները Հայաստանի Հանրապետության կառավարության լիազորած պետական կառավարման մարմին ներկայացնելու և աշխատողներին հանձնելու կարգը սահմանելու ու Հայաստանի Հանրապետության կառավարության 2006 թվականի հունիսի 16-ի N 876-Ն որոշումն ուժը կորցրած ճանաչելու մասին» N 882-Ն որոշման (այսուհետ՝ Որոշում) 1-ին կետի համաձայն՝ աշխատանքային գրքույկում առկա տեղեկատվությունը պետական կենսաթոշակային համակարգի տվյալների շտեմարանում ներառելու համար Հայաստանի Հանրապետության կառավարության լիազորած պետական կառավարման մարմին է ճանաչվել Աշխատանքի և սոցիալական հարցերի նախարարության սոցիալական ապահովության ծառայությունը (այսուհետ՝ Ծառայություն):

Ծառայությունն իրեն վերապահված լիազորությունների արդյունավետ իրականացումը ապահովելու համար, մշակել և ներդրել է Ծառայության տարածքային բաժիններ ներկայացված աշխատանքային գրքույկների (խմբաքանակների) հաշվառումն ու գրքույկների էլեկտրոնային լուսապատճենների անձնավորված հաշվառումն ապահովող տեղեկատվական համակարգ (այսուհետ՝ «Աշխատանքային գրքույկներ» համակարգ):

Նույն որոշմամբ հաստատվել է աշխատանքային գրքույկները լիազորած մարմնին ներկայացնելու և աշխատողներին հանձնելու կարգը, ըստ որի գործատուի կողմից աշխատանքային գրքույկները ներկայացնելու ժամկետներ են սահմանվել մինչև 2019 թվականի հունվարի 1-ը: Սակայն իրականացվելիք աշխատանքների ծավալով պայմանավորված՝ 2018 թվականի նոյեմբերի 2-ի N ՀՕ-416-Ն ՀՀ օրենքով կատարվել է փոփոխություն, համաձայն որի էլ շրջանառության մեջ է դրվել «Հայաստանի Հանրապետության կառավարության 2016 թվականի օգոստոսի 18-ի N 882-Ն որոշման մեջ փոփոխությունններ և լրացումներ կատարելու մասին» ՀՀ որոշման նախագիծը, այսուհետ՝ Նախագիծ՝ գործատուի կողմից աշխատանքային գրքույկները ներկայացնելու ժամկետը սահմանելով մինչև 2020 թվականի հունվարի 1-ը:

Որոշմամբ հաստատված ժամանակացույցի համաձայն տեսաներածման սկանավորվման աշխատանքները նախատեսված են իրականացնել ըստ փուլերի. 2017 թվականին նախատեսվել է իրականացնել ըստ 100 և ավելի աշխատող ունեցող գործատուների մոտ գտնվող գրքույկների, իսկ 2018 և 2019 թվականներին՝ մինչև 100 աշխատող ունեցող գործատուների մոտ գտնվող գրքույկների։ Այսպես.

2017 և 2018 թվականների ընթացքում գործատուների կողմից ներկայացված համապատասխանաբար 100.022 և 168.000 աշխատանքային գրքույկներ տեսաներածվել և ներառվել են «Աշխատանքային գրքույկներ» համակարգ:

Հանրապետությունում 01.01.2019 թվականի դրությամբ վարձու աշխատողների թվաքանակը, որոնց աշխատանքային գրքույկները տեսաներածված չեն կազմում է շուրջ 325365 անձ (355155 տող, 45060 գործատու, չաշխատող ֆիզիկական անձանց կողմից թվայնացման ներկայացվող գրքույկների թիվը կանխատեսել հնարավոր չէ: Նշված թիվը բացարձակ չէ և կարող է փոփոխվել:

Հաշվի առնելով նախորդ ժամանակահատվածում իրականացված աշխատանքները, պետք է նկատի ունենալ, որ մեկ անձը կարող է ունենալ մեկից ավելի աշխատանքային գրքույկ: ՈՒստի 2019 թվականի համար նախատեսվում է կանխատեսվում շուրջ 350,000 աշխատանքային գրքույկի տեսաներածում:

ՀՀ կառավարության 2016թ. օգոստոսի 18-ի N 882-Ն որոշման մեջ փոփոխություններ կատարելու արդյունքում, վերոնշյալ աշխատանքների իրականացման համար կպահանջվի լրացուցիչ ֆինանսական միջոց, որը 2019թ. պետական բյուջեով նախատեսված չէ:

Հիմք ընդունելով 2018 թվականին նշյալ աշխատանքների իրականացման համար կնքված պայմանագրով սահմանված մեկ միավորի գինը 210 ՀՀ դրամ և կանխատեսվող աշխատանքային գրքույկների քանակը, պահանջվող գումարը կկազմի շուրջ՝ 73,500.000 ՀՀ դրամ 350.000\*210:

Նկատի ունենալով, որ գործատուների կողմից վճարված գումարների փոխհատուցման մասով մայրության նպաստի (ըստ հարկային մարմնի տեղեկատվության) փոխհատուցվող գումարի չափը ենթակա է նվազեցման շուրջ 280.0 մլն դրամ 2019 թվականի պետական բյուջեով 1082 Սոցիալական աջակցություն անաշխատունակության դեպքում ծրագրի 11002 Մայրության նպաստ միջոցառմանը նախատեսված ֆինանսական միջոցներից, ըստ այդմ՝ աշխատանքային գրքույկում առկա տեղեկատվության էլեկտրոնային լուսապատճենները պետական կենսաթոշակային համակարգի տվյալների շտեմարան ներառելու համար անհրաժեշտ ֆինանսական գումարը առաջարկվում է ապահովել այդ տնտեսված նվազեցվող միջոցների հաշվին, որը սակայն չի հանգեցնում արդյունքային ցուցանիշների փոփոխության:

1. **Առկա խնդրի առաջարկվող լուծումը**

Հաշվի առնելով վերը նշվածը՝ առաջարկվում է Ծառայության տարածքային բաժիններ աշխատանքային գրքույկում առկա տեղեկատվությունը պետական կենսաթոշակային համակարգի տվյալների շտեմարանում ներառելու համար իրականացվող աշխատանքները ֆինանսավորելու նպատակով կատարել վերաբաշխում` 2019 թվականի պետական բյուջեով 1082 Սոցիալական աջակցություն անաշխատունակության դեպքում ծրագրի 12002 Մայրության նպաստ միջոցառմանը նախատեսված ֆինանսական միջոցների հաշվին:

**4. Կարգավորման առարկան**

Ներկայացվող նախագծով առաջարկվում է ՀՀ պետական բյուջեից հատկացնել համապատասխան միջոցներ:

1. **Իրավական ակտի կիրառման դեպքում ակնկալվող արդյունքը**

Նախագիծն ընդունվելու դեպքում էապես կնվազեն աշխատանքային ստաժի կապակցությամբ առկա ռիսկերը և նվազագույնի կհասցվեն ոչ հավաստի տվյալներ պարունակող փաստա­թղթերի հիման վրա ստաժի հաշվարկման դեպքերը՝ ապահովելով կենսաթոշակային ապահովությանը ուղղված միջոցների զգալի խնայողություններ։

**ՏԵՂԵԿԱՆՔ**

**Հայաստանի Հանրապետության կառավարության «Հայաստանի Հանրապետության 2019 թվականի պետական բյուջեում վերաբաշխում և Հայաստանի Հանրապետության կառավարության 2018 թվականի դեկտեմբերի 27-ի N 1515-Ն որոշման մեջ փոփոխություններ ու լրացումներ կատարելու, Սոցիալական ապահովության ծառայությանը գումար հատկացնելու մասին» որոշման նախագծի ընդունման առնչությամբ Հայաստանի Հանրապետության պետական բյուջեում ծախսերի և եկամուտների էական ավելացման կամ նվազեցման բացակայության մասին**

«Հայաստանի Հանրապետության 2019 թվականի պետական բյուջեում վերաբաշխում և Հայաստանի Հանրապետության կառավարության 2018 թվականի դեկտեմբերի 27-ի N 1515-Ն որոշման մեջ փոփոխություններ ու լրացումներ կատարելու, Սոցիալական ապահովության ծառայությանը գումար հատկացնելու մասին» Հայաստանի Հանրապետության կառավարության որոշման նախագծի ընդունման դեպքում Հայաստանի Հանրապետության պետական բյուջեի եկամուտներում և ծախսերում էական ավելացումներ կամ նվազեցումներ չեն նախատեսվում:

**ՏԵՂԵԿԱՆՔ**

**Հայաստանի Հանրապետության կառավարության «Հայաստանի Հանրապետության 2019 թվականի պետական բյուջեում վերաբաշխում և Հայաստանի Հանրապետության կառավարության 2018 թվականի դեկտեմբերի 27-ի N 1515-Ն որոշման մեջ փոփոխություններ ու լրացումներ կատարելու, Սոցիալական ապահովության ծառայությանը գումար հատկացնելու մասին» որոշման նախագծի ընդունման կապակցությամբ այլ իրավական ակտերում փոփոխություններ կատարելու անհրաժեշտության բացակայության մասին**

«Հայաստանի Հանրապետության 2019 թվականի պետական բյուջեում վերաբաշխում և Հայաստանի Հանրապետության կառավարության 2018 թվականի դեկտեմբերի 27-ի N 1515-Ն որոշման մեջ փոփոխություններ ու լրացումներ կատարելու, Սոցիալական ապահովության ծառայությանը գումար հատկացնելու մասին» Հայաստանի Հանրապետության կառավարության որոշման նախագծի ընդունման դեպքում այլ իրավական ակտերում փոփոխություններ կատարելու անհրաժեշտության չկա: